Balti Ajakirjandusuurijate Assotsiatsioon
Balti Ajakirjandusuurijate Assotsiatsioon (inglise Baltic Association for Media Research, lühend: BAMR) on 1993. aastal Tartus asutatud ühendus, kuhu kuuluvad kolme Balti riigi ajakirjandusuurijad. Ühendus loomise ajendiks sai 1993. aastal ilmunud raamat "Towards a civic society: The Baltic media's long road to freedom". 1993. aastast on BAMRi esimees Peeter Vihalemm. BAMR on avaldanud teaduslikke ajakirjandusuurimisega seotud ülevaateid (inglise reviews) ja raamatuid.